Diari Oficial de la Generalitat Valenciana


Sumari del DOGV 9849, del 15-05-2024 (2024/4133)

RESOLUCIÓ de 6 de maig de 2024, del lletrat major-secretari general per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball vacant 5217, de conductor o conductora, adscrit a la Unitat d'Assistència Tècnica del Servei de Contractació, Convenis i Infraestructures de Les Corts Valencianes. (Convocatòria de 6 de maig de 2024)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4133


Data del document
:   06-05-2024

Organisme emissor
:   Conselleria de Sanitat

Tipus de document
:   Resolució

RESOLUCIÓ de 6 de maig de 2024, del lletrat major-secretari general per la qual es convoca un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball vacant 5217, de conductor o conductora, adscrit a la Unitat d'Assistència Tècnica del Servei de Contractació, Convenis i Infraestructures de Les Corts Valencianes. (Convocatòria de 6 de maig de 2024) [2024/4133]  
  
  
Per Resolució del lletrat major-secretari general de Les Corts, de 18 de gener de 2024, es va convocar un concurs intern entre el personal funcionari de Les Corts que complira els requisits exigits per a l'accés a dos llocs de treball vacants de conductor o conductora de Les Corts, números 5211 i 5217, adscrits a la Unitat d'Assistència Tècnica del Servei de Contractació, Convenis i Infraestructures de Les Corts.   
  
La comissió de valoració del concurs intern esmentat, per Acord de 8 de febrer de 2024, va resoldre el procediment i va declarar desert el lloc de treball número 5217, de conductor o conductora.   
La cap del Servei de Contractació, Convenis i Infraestructures ha manifestat, mitjançant escrit de data 8 de febrer de 2024, el manteniment de la necessitat de cobrir amb urgència el lloc de treball vacant número 5217, de conductor o conductora, de conformitat amb l'article 5 del Reglament per a la selecció del personal interí de Les Corts Valencianes (text actualitzat BOCV número 32/XI, de 14 de desembre de 2023), i ha proposat que, en el cas que s'aprove la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que complisquen els requisits exigits per als llocs vacants, aquest procés consistisca en una fase de concurs i en la realització d'una prova relacionada amb les funcions de l'esmentat lloc de treball vacant.   
La Mesa de Les Corts, en la seua reunió de 13 de febrer de 2024, havent tingut coneixement de l'escrit de la cap del Servei de Contractació, Convenis i Infraestructures, va acordar autoritzar la convocatòria d'un procés abreujat obert al personal funcionari de carrera al servei de les administracions públiques que complisca els requisits exigits per a la cobertura temporal del lloc de treball vacant de conductor o conductora, número 5217.   
De conformitat amb el que es disposa en l'article 5 del Reglament per a la selecció de personal interí de Les Corts Valencianes (text actualitzat BOCV número 32/XI, de 14 de desembre de 2024); considerant l'informe favorable de fiscalització de la Intervenció de Les Corts Valencianes, número de referència CV/DRH/FI/2024/2, així com l'informe jurídic emés per l'Assessoria Jurídica; vist que hi ha dotació pressupostària suficient i s'han realitzat les operacions comptables de retenció de crèdit per al lloc de treball 5217, de conductor o conductora, en virtut de l'Acord 3.173/IX de la Mesa de Les Corts Valencianes, de 12 de febrer de 2019, sobre delegació en el lletrat major-secretari general de la competència per a dictar les resolucions que a la Mesa de Les Corts Valencianes li corresponga adoptar en assumptes i expedients en matèria de personal (BOCV número 344/IX, de 15 de febrer de 2019), resolc:  
  
Primer  
Convocar, amb subjecció a les bases que s'adjunten a aquesta resolució, un procés abreujat de caràcter públic obert al personal funcionari de carrera al servei de les administracions públiques que complisca els requisits exigits per a la provisió temporal del lloc de treball vacant 5217, de conductor o conductora, adscrit a la Unitat d'Assistència Tècnica del Servei de Contractació, Convenis i Infraestructures de Les Corts, mentre no desapareguen les circumstàncies que motiven el nomenament, no es proveïsca efectivament amb caràcter definitiu mitjançant el procediment corresponent per funcionari o funcionària o no s'amortitze el lloc de treball.  
  
Segon  
Comunicar aquesta resolució, perquè en prenguen coneixement i als efectes oportuns, al Consell de Personal, al lletrat director de Contractació, Convenis i Infraestructures; Seguretat i Relacions Públiques i Protocol, a la cap del Servei de Contractació, Convenis i Infraestructures, al lletrat director de Personal i a la cap del Departament de Recursos Humans.  
  
Tercer  
Publicar aquesta resolució i les bases annexes en la pàgina web de Les Corts Valencianes, en el Butlletí Oficial de Les Corts Valencianes i en el Diari Oficial de la Generalitat Valenciana.  
Aquesta resolució es pot recórrer davant la Mesa de Les Corts en el termini d'un mes comptat des de l'endemà de la publicació oficial, segons el que es preveu en l'article 54 de l'Estatut del personal de Les Corts (text consolidat publicat en el BOCV número 320/IX, de 15 de novembre de 2018).  
  
Palau de Les Corts Valencianes  
València, 6 de maig de 2024  
  
Francisco J. Visiedo Mazón  
Lletrat major-secretari general  
  
  
Bases de la convocatòria d'un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball vacant número 5217, de conductor o conductora, adscrit a la Unitat d'Assistència Tècnica del Servei de Contractació, Convenis i Infraestructures de Les Corts Valencianes.  
  
Primera. Objecte  
És objecte d'aquesta convocatòria la selecció, entre el personal funcionari de carrera al servei de les administracions públiques que complisca els requisits exigits per als llocs de treball convocats, d'un o una aspirant per a proveir mitjançant nomenament provisional el lloc de treball número 5217, de conductor o conductora, subgrup C2, CD 15, CE CV-18, CEDP C2-15-CV18, amb adscripció a la Unitat d'Assistència Tècnica del Servei de Contractació, Convenis i Infraestructures de Les Corts.   
El cessament es produirà quan desapareguen les circumstàncies que motiven el nomenament, es proveïsca efectivament amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
Les funcions d'aquest lloc de treball, segons figuren en la relació de llocs de treball de Les Corts Valencianes aprovada mitjançant l'Acord de la Mesa de Les Corts Valencianes 2.732/IV, de 30 de novembre de 1998 (BOCV número 300/IV, de 30 de desembre de 1998), i de conformitat amb el que es disposa per a la Unitat d'Assistència Tècnica en l'article 12 dels Estatuts de govern i règim interior, aprovats mitjançant l'Acord de la Mesa de Les Corts Valencianes número 275/X, de 29 d'octubre de 2019, són les següents:  
- En l'àmbit de les competències que corresponguen a l'àrea, departament o servei al qual estan adscrits aquests llocs de treball, ha de desenvolupar, d'acord amb la titulació exigida per a l'accés al lloc, les funcions següents:  
• Conducció, manteniment i neteja dels vehicles del parc mòbil de la cambra per al compliment dels serveis que requerisca l'activitat de la institució, especialment:  
• Trasllat dels membres de la Mesa de Les Corts Valencianes i altres personalitats relacionades amb l'activitat de la cambra.  
• Recollida i transport de documents i material administratiu a l'interior o l'exterior de la seu de Les Corts Valencianes, en coordinació amb el Servei de Majordomia (actualment, la Secció de Règim Interior del Servei de Recursos Humans i Règim Interior).  
  
Segona. Requisits de les persones aspirants  
Per a l'admissió al procés abreujat de caràcter públic, la persona aspirant ha de complir els requisits següents:  
a) Ser funcionari o funcionària de carrera al servei de les administracions públiques.  
b) Titulació: títol de graduat en educació secundària obligatòria o titulació equivalent i tindre el carnet de conduir C1 o C2 (actualment: C1, C1+E, C, C+).  
c) Acreditar la realització de la formació bàsica en igualtat (20 hores).  
Tercera. Sol·licituds i termini de presentació  
Les persones que vulguen participar en el procediment de provisió han de presentar la sol·licitud, el model de la qual figura com a annex, adreçada al lletrat major-secretari general de Les Corts Valencianes, en el registre de Les Corts Valencianes.  
Han de fer-ho telemàticament, a través d'internet, mitjançant la signatura electrònica, emplenant el formulari 0010 Presentació d'escrits genèrics que figura en la seu electrònica de Les Corts Valencianes (seu.cortsvalencianes.es), d'acord amb l'article 14 de la Llei 39/2015, d'1 d'octubre, de procediment administratiu comú de les administracions públiques.  
La sol·licitud ha d'anar acompanyada dels documents que acrediten fefaentment els requisits exigits. S'hi ha d'adjuntar la documentació següent:  
- Certificat de la condició de funcionari o funcionària de carrera.  
- Fotocòpia compulsada de la titulació acadèmica exigida com a requisit, així com del carnet de conduir necessari per a ser admés o admesa a aquest procediment.  
- Certificació acreditativa de la formació en igualtat.  
- Relació de mèrits i còpia compulsada de la documentació acreditativa.  
La relació de mèrits ha de seguir l'ordre en què apareix en la base cinquena, primera fase: qualificació dels mèrits al·legats per les persones aspirants.  
El termini de presentació de sol·licituds és de deu dies hàbils comptats des de l'endemà de la publicació de la resolució de convocatòria en el Butlletí Oficial de Les Corts Valencianes, en el Diari Oficial de la Generalitat Valenciana i en la pàgina web de Les Corts Valencianes (www.cortsvalencianes.es).  
Les publicacions que hagen de realitzar-se al llarg d'aquest procediment es faran en la pàgina web esmentada.  
  
Quarta. Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major-secretari general de Les Corts Valencianes.  
- Juan Antonio Martínez Corral, lletrat director de Personal.  
- José Carlos Navarro Ruiz, lletrat director de Contractació, Convenis i Infraestructures; Seguretat i Relacions Públiques i Protocol.   
- María de la Paz Garcés Carbonell, cap del Servei de Contractació, Convenis i Infraestructures.  
- Mercedes Soler Vila, representant designada pel Consell de Personal.  
- Asunción Cabedo Llorens, cap del Departament de Recursos Humans, que actuarà com a secretària de la comissió.  
Tots els membres de la comissió de valoració actuen amb veu i vot.  
  
La comissió de valoració, per a complir millor els seus fins, pot, quan ho considere necessari o convenient, sol·licitar l'assessorament d'especialistes que actuen amb veu però sense vot.  
Aquesta comissió se sotmet, en la composició i el funcionament, al que es disposa per a òrgans col·legiats en la Llei 40/2015, d'1 d'octubre, de règim jurídic del sector públic, i al que es disposa en la normativa que li siga aplicable.  
  
Cinquena. Procediment de selecció  
Una vegada finalitzat el termini de presentació de sol·licituds, el lletrat major-secretari general convocarà la comissió de valoració perquè comence immediatament el procediment de selecció per a la provisió temporal del lloc de treball 5217 convocat.  
El procediment de selecció, d'acord amb el que es disposa en l'article 5 del Reglament per a la selecció de personal interí de Les Corts Valencianes (text actualitzat BOCV número 32/XI, de 14 de desembre de 2023), i amb la proposta de la cap del Servei de Contractació, Convenis i Infraestructures, constarà de dues fases:  
1. Baremació dels mèrits presentats i degudament acreditats.  
2. Realització d'una prova que tinga relació directa amb les funcions que s'han d'exercir en el lloc de treball 5217, de conductor o conductora.  
  
Primera fase. Qualificació dels mèrits al·legats per les persones aspirants  
Aquests mèrits s'han de valorar ajustant-se al que es preveu en l'annex del Reglament per a la selecció de personal interí de Les Corts Valencianes (text actualitzat BOCV número 32/XI, de 14 de desembre de 2023).  
El barem per a la qualificació dels mèrits que figura en l'annex esmentat és el següent:  
1. Formació  
1.1. Titulacions acadèmiques  
Valoració de les titulacions acadèmiques relacionades directament amb els llocs de treball, fins a un màxim de 2 punts, conforme a la següent escala:  
- Títol de doctorat…1,50 punts  
- Títol oficial de màster universitari o diploma d'estudis avançats…1,00 punts  
- Títol de llicenciatura universitària o equivalent…0,90 punts  
- Títol de grau universitari…0,70 punts  
- Títol universitari mitjà o equivalent…0,60 punts  
- Títol de grau superior de formació professional…0,50 punts  
- Batxillerat, FP 2.n grau, accés a la universitat per a majors de 25 anys o equivalent…0,40 punts  
- Graduat escolar, FP 1.r grau o equivalent…0,20 punts  
No es valoraran com a mèrits les titulacions que figuren com a requisit per a la provisió dels llocs de treball ni les que siguen necessàries per a obtindre altres titulacions que siguen superiors a les altres presentades.  
Les titulacions indicades en aquest apartat s'han d'adaptar al que s'estableix en la regulació sobre homologació, declaració d'equivalència a titulacions i a nivell acadèmic i convalidació de títols estrangers d'educació superior als títols o nivells espanyols, i el procediment per a determinar la correspondència als nivells 2 o 3 del Marc espanyol de qualificacions per a l'educació superior dels títols oficials d'arquitectura, enginyeria, llicenciatura, arquitectura tècnica, enginyeria tècnica i diplomatura.  
1.2. Cursos de formació i perfeccionament  
a) Valoració, fins a un màxim de 4,00 punts, de l'assistència a cursos de formació i perfeccionament directament relacionats amb les funcions dels llocs de treball que s'han de cobrir, impartits per institucions públiques i entitats oficialment homologades per a impartir cursos. S'inclouen en aquest apartat els màsters, títols propis universitaris o formació equivalent.  
Els cursos sobre ofimàtica únicament es valoren fins a un màxim d'1,50 punts del total de 4,00 punts que valoren l'assistència a cursos.  
  
La valoració de l'assistència a cada curs s'efectuarà en funció de la seua durada, en relació amb la següent escala:  
- Fins a 14 hores: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
b): Valoració, fins a un màxim de 2,00 punts, per haver impartit classes en cursos o activitats formatives relacionats directament amb les funcions dels llocs de treball que s'han de cobrir, impartits per institucions públiques i entitats oficialment homologades per a impartir cursos.  
La valoració de la docència en cada curs s'efectuarà en funció de la durada, en relació amb la següent escala:  
- Fins a 14 hores.: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
1.3. Coneixements de valencià  
Els coneixements de valencià s'han de valorar fins a un màxim de 3,50 punts sempre que s'acredite estar en possessió del títol corresponent, certificat o homologació emesos per la Junta Qualificadora de Coneixements de Valencià, segons la següent escala:  
- Coneixement de grau oral: 0,75 punts  
- Coneixement de grau elemental: 1,25 punts  
- Coneixement de grau mitjà: 1,75 punts  
- Coneixement de grau superior: 2,25 punts  
Els certificats de capacitació tècnica emesos per la Junta Qualificadora de Coneixements de Valencià es valoraran independentment per cada especialitat, amb la següent escala:  
- Llenguatge en els mitjans de comunicació: 0,50 punts  
- Llenguatge administratiu: 0,75 punts  
- Correcció de textos: 1,25 punts  
1.4. Coneixement d'altres idiomes  
Pot valorar-se fins a un màxim de 2,40 punts el coneixement de llengües de conformitat amb els sis nivells segons es defineixen en el Marc europeu comú de referència per a les llengües, en aplicació del Reial decret 1.629/2006, de 29 de desembre, i decrets del Consell 155/2007, de 21 de setembre, 119/2008, de 5 de setembre, així com el Decret 61/2013, de 17 de maig, aplicant la següent llista de valors:  
- Nivell A1: 0,20 punts  
- Nivell A2: 0,40 punts  
- Nivell B1: 0,60 punts  
- Nivell B2: 0,80 punts  
- Nivell C1: 1,00 punt  
- Nivell C2: 1,20 punts  
2. Antiguitat i experiència  
2.1. Antiguitat  
Valoració, amb 0,02 punts, per cada mes complit de servei actiu a Les Corts Valencianes, a les Corts Generals o en altres parlaments autonòmics, i a raó de 0,01 punts per cada mes complit de servei actiu en altres administracions públiques, fins a un màxim de 4,00 punts.  
  
En cap cas es computaran els serveis que hagen sigut prestats simultàniament amb uns altres ja al·legats i puntuats.  
2.2. Experiència  
Valoració, amb 0,02 punts, per cada mes complit en què s'haja exercit un lloc de treball anàleg al que s'ha de cobrir, fins a un màxim de 2,00 punts.  
La puntuació mínima exigida en la valoració de mèrits en la convocatòria per a la provisió temporal del lloc de treball 5217, objecte d'aquest procediment abreujat, és de 6,00 punts.  
  
Segona fase. Prova  
La comissió de valoració convocarà els aspirants a la realització de la prova que tinga relació directa amb les funcions del lloc de treball de conductor o conductora i permeta acreditar un nivell competencial i la capacitat suficient per a desenvolupar-lo de conformitat amb la relació de llocs de treball de Les Corts Valencianes, aprovada mitjançant l'Acord de la Mesa de Les Corts Valencianes 2732/IV, de 30 de novembre de 1998 (BOCV número 300/IV, de 30 de desembre de 1998) enumerades en la base primera d'aquesta convocatòria, i de conformitat amb el que es disposa per a la Unitat d'Assistència Tècnica en l'article 12.5 dels Estatuts de govern i règim interior (EGRI-CV) que regulen l'organització i funcionament de la Secretaria General (BOCV número 40/X, de 20 de novembre de 2019).  
La prova es realitzarà una vegada s'hagen valorat els mèrits i només hi podran accedir les persones aspirants que hagen obtingut la puntuació mínima de 6,00 punts exigida en la fase de valoració dels mèrits, d'acord amb el que es disposa en l'article cinqué del Reglament per a la selecció de personal interí de Les Corts Valencianes (text actualitzat BOCV número 32/XI, de 14 de desembre de 2023).  
Desenvolupament de la prova:   
La prova serà qualificada fins a un màxim de 10,00 punts i per a superar-la caldrà obtindre-hi una puntuació mínima de 5,00 punts. Les persones que no obtinguen la puntuació mínima referida quedaran excloses del procés selectiu.  
La puntuació assignada per la comissió de valoració per a la prova serà la resultant de la mitjana de la suma de les puntuacions atorgades per cadascun dels membres.  
La convocatòria de la prova es comunicarà amb un termini mínim de quaranta-vuit hores.  
  
Sisena. Nomenament  
Finalitzada l'avaluació de les persones aspirants, la comissió de valoració acordarà la resolució del procediment i elevarà la proposta de nomenament o adscripció provisional per a exercir el lloc de treball oferit a la persona que haja obtingut la qualificació més alta, proposta que s'elevarà al lletrat major-secretari general, en virtut de l'Acord de Mesa de Les Corts Valencianes número 3.173/IX, de 12 de febrer de 2019 (BOCV número 344, de 15 de febrer de 2019), a l'efecte de formalitzar el nomenament interí o l'adscripció provisional en comissió de serveis, una vegada obtinguda l'autorització que corresponga de l'administració d'origen.  
L'acord de resolució del procés abreujat de caràcter públic proposarà al lletrat major-secretari general la data en què la persona nomenada o adscrita provisionalment començarà a exercir el lloc de treball.  
  
  
Sèptima. Protecció de dades de caràcter personal  
D'acord amb la legislació europea i espanyola en matèria de protecció de dades de caràcter personal, Les Corts Valencianes, en qualitat de responsable, tracten les dades facilitades per les persones aspirants.  
Aquestes dades es tracten amb l'única finalitat de gestionar les sol·licituds i posteriorment participar en el procés selectiu organitzat per Les Corts Valencianes. Així mateix, s'utilitzaran per a gestionar les llistes de selecció.  
El nom i els cognoms; quatre xifres numèriques aleatòries del document nacional d'identitat, el número d'identitat d'estranger, el passaport o un document equivalent; l'admissió o no a aquest procés de provisió; el motiu de l'exclusió; els resultats de les diferents fases del procés selectiu; la valoració dels mèrits; la puntuació final; l'ordre en el resultat, així com la inclusió en la llista d'espera resultant del procés selectiu, es poden publicar en:  
• El tauler d'anuncis de Les Corts Valencianes, segons estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
• En el lloc web institucional, de conformitat amb el que s'estableix per la Llei 39/2015, d'1 d'octubre, del procediment administratiu comú de les administracions públiques.  
• En el Butlletí Oficial de Les Corts Valencianes.  
• El Diari Oficial de la Generalitat Valenciana.  
La base legal per a tractar les dades de caràcter personal de les persones aspirants, amb les finalitats abans esmentades, és la signatura de la sol·licitud d'admissió al procés de provisió i, amb això, l'acceptació de les bases de la convocatòria. Així mateix, Les Corts Valencianes estan legitimades per a tractar les dades personals dels candidats i les candidates sobre la base del compliment de les obligacions legals que regeixen els processos de selecció en el sector públic.  
Les dades de caràcter personal aportades per les persones aspirants es conservaran, com a mínim, el temps necessari per a atendre possibles reclamacions i recursos del procés de provisió i, més enllà, durant el temps necessari per a complir les obligacions legals pertinents que se'n deriven. Aquestes no se cedeixen o comuniquen a terceres persones, excepte en els supòsits legalment previstos.  
Les persones aspirants al lloc de treball oferit poden exercir els seus drets d'accés, rectificació, supressió i portabilitat de les dades, de limitació i oposició a tractar-les, així com a no ser objecte de decisions basades únicament en el tractament automatitzat de les seues dades, quan corresponga. A aquest efecte, poden presentar un escrit en el registre general de Les Corts Valencianes (plaça de Sant Llorenç número 4, 46418 València). En l'escrit s'ha d'especificar quins d'aquests drets sol·licita que se satisfacen i, alhora, s'ha de mostrar o, en cas d'enviament postal, adjuntar, una fotocòpia del DNI o document identificatiu equivalent. Si s'actua mitjançant representant, legal o voluntari, s'ha d'aportar també el document que acredite la representació i el seu document identificatiu. Així mateix, si es considera vulnerat el dret a la protecció de dades personals, es pot interposar una reclamació davant el delegat de protecció de dades de Les Corts Valencianes (hiqumanyltcpveqwync@wwtyt.oe) o, si escau, davant l'Agència Espanyola de Protecció de Dades (www.aepd.es).  
  
Octava. Recursos  
Contra les actuacions de la comissió de valoració es pot interposar recurs davant la Mesa de Les Corts en el termini d'un mes comptat des de l'endemà de la publicació en la pàgina web o de la notificació, segons el que es preveu en l'article 54 de l'Estatut del personal de Les Corts (text consolidat publicat en el BOCV número 320/IX, de 15 de novembre de 2018).  
  
Palau de Les Corts Valencianes  
València, 6 de maig de 2024  
  
Francisco J. Visiedo Mazón  
Lletrat major-secretari general  
ANNEX  
  
Sol·licitud per a participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball vacant 5217, de conductor/a, adscrit a la Unitat d'Assistència Tècnica del Servei de Contractació, Convenis i Infraestructures de Les Corts Valencianes. (Convocatòria de 6 de maig de 2024)  
Cognoms i nom:  
DNI:  
Adreça:  
Telèfon:  
Correu electrònic:  
ADMINISTRACIÓ D'ORIGEN  
Administració:  
Lloc de treball:  
DOCUMENTACIÓ QUE S'ADJUNTA:  
 Certificat de la condició de funcionari o funcionària de carrera  
 Fotocòpia compulsada de la titulació i el carnet de conduir exigit com a requisit del procediment  
 Certificat de formació en igualtat (20 hores)  
 Relació de mèrits i còpia compulsada de la documentació acreditativa  
  
La persona que subscriu sol·licita participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball vacant 5217, de conductor/a, adscrit a la Unitat d'Assistència Tècnica del Servei de Contractació, Convenis i Infraestructures de Les Corts Valencianes, i declara que compleix tots els requisits establits en les bases de la convocatòria.  
  
  
\_\_\_\_\_\_\_\_\_\_\_\_\_\_\_\_\_, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2024  
  
La persona sol·licitant  
  
Firma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
  
AL LLETRAT MAJOR-SECRETARI GENERAL  
  
De conformitat amb el que es disposa en la legislació sobre protecció de dades de caràcter personal, el responsable del tractament de les vostres dades són Les Corts Valencianes. Les dades es tracten amb la finalitat de gestionar el procediment de provisió temporal del lloc de treball número 5217, de conductor o conductora, amb adscripció a la Unitat d'Assistència Tècnica del Servei de Contractació, Convenis i Infraestructures de Les Corts Valencianes, així com per a l'exercici de les funcions pròpies en l'àmbit de les seues competències. La legitimació per a l'ús de les vostres dades es basa en l'exercici de poders públics atorgats a aquesta entitat i el consentiment de la persona interessada. Se cedeix informació a altres administracions públiques o en cas d'obligació legal. Els resultats es publiquen si així es considera. Les dades es conserven en l'arxiu de la institució durant els terminis definits en la normativa pròpia de gestió documental. Les persones interessades poden exercir els seus drets d'accés, rectificació, supressió, oblit i limitació del tractament mitjançant instància presentada davant el registre general de Les Corts Valencianes. Així mateix, si considereu que s'ha vulnerat el vostre dret a la protecció de dades personals, podeu interposar una reclamació davant el delegat de protecció de dades (revfznhailsqiwciyrc@vjxut.qz) o, si escau, davant l'Agència Espanyola de Protecció de Dades ().